Í vor sendi kjallarapoppsveitin Andy Svarthol ( Egill og Bjarki Viðarssynir ) frá sér sína fyrstu breiðskífu , Mörur . Þann 22. nóvember næstkomandi verður platan áþreifanleg í veglegri vínylútgáfu . Af því tilefni verður hún flutt í heild sinni á útgáfutónleikum í Hressingarskálanum og í þokkabót seld á sérstöku tilboðsverði . Bragi Páll Sigurðarson les úr nýútkominni skáldsögu sinni , Austur , og fleiri atriði verða tilkynnt síðar . Það er ekki á hverjum degi sem Andy Svarthol kemur uppúr bönkernum svo búast má við eftirminnilegum kvöldstund þar sem allir angar verða úti , bókstaflega .